Taniqli rossiyalik rejissyor Eldar Ryazanov shifoxonadan chiqishga hozirlik ko‘rmoqda. Bu haqda Moskva 1-klinik shifoxonasi shifokori Aleksey Svetga asoslanib, RIA Novosti xabar bergan. Rejissyor 6 sentabr kuni shifoxonaga yurak xuruji shubhasi bilan yotqizilgan edi. Shifokor Aleksey Svetning ma’lum qilishicha, hozirlikda uning ahvoli barqarorlashgan. “Eldar Ryazanovning ahvoli barqaror, qoniqarliga yaqin. Bu rejali gospitalizatsiyadir”, - deydi shifokor. Shu bilan birga, rejissyorning shifoxonadan chiqish vaqti ma’lum qilinmagan.